Diari Oficial de la Generalitat Valenciana


Sumari del DOGV 5478, del 27-03-2007 (2007/3954)

ORDE de 22 de març de 2007, de la Conselleria de Cultura, Educació i Esport, per la qual es modifica l'Orde de 3 de juny de 2005, de desplegament del Reglament Orgànic i Funcional del departament i l'Orde de 29 de desembre de 2006, de modificació parcial de la mateixa.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/03/22/(1)/dof/vci/html**

### Dades del document

Número de DOGV
:   5478

Data del DOGV
:   27-03-2007

Secció del DOGV
:   I. DISPOSICIONS GENERALS

Número del document
:   2007/3954


Data del document
:   22-03-2007

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Conselleria Cultura, Educació i Esport
    * administració regional
    * reglament intern
    * legislació

L'Orde de 29 de desembre de 2006, de la Conselleria de Cultura, Educació i Esport, modifica l'Orde de 3 de juny de 2005, de desplegament del Reglament Orgànic i Funcional del departament, i crea dos nous servicis, un en la Subsecretaria i un altre en la Direcció Territorial de València.  
Mantenint-se la necessitat organitzativa que va motivar en el seu moment la modificació organitzativa indicada, es considera convenient introduir determinats ajusts jurídics tècnics en el text de l'articulat que delimiten de forma més precisa les funcions dels servicis creats, i que dotaran de més precisió i seguretat jurídica l'estructura organitzativa de la Conselleria de Cultura, Educació i Esport en els aspectes inclosos en l'Orde de 29 de desembre de 2006.  
En virtut d'això, fent ús de les facultats que m'atribuïxen els articles 53. e) i 71 de la Llei 5/1983, de Govern Valencià, i amb un informe previ de les Conselleries d'Economia, Hisenda i Ocupació, i de Justícia, Interior i Administracions Públiques.  
ORDENE  
Apartat primer  
Es modifica l'apartat 75.3.a, de l'Orde de 3 de juny de 2005, que quedarà redactat de la manera següent:  
a) La Secretaria Territorial a què correspon la gestió dels assumptes de personal no docent de la Dirección Territorial, economicoadministratius, obres, contractació, registre i informació, assumptes generals i altres de caràcter administratiu que tinga assignats la direcció territorial o li encomanen el director territorial o els subdirectors.  
Apartat segon  
Es modifica l'apartat seixanta bis introduït per l'Orde de 29 de desembre de 2006, que queda redactat de la manera següent:  
"Seixanta bis. El Servici de Suport a la Subsecretària, davall la directa dependència orgànica i funcional d'esta, realitza les funcions següents:  
- Assessorar tècnicament, analitzar, fer el seguiment i recopilar la informació en les matèries que siguen de l'exclusiva competència de la subsecretària i, si és el cas, preparar estudis sobre els dits assumptes.  
- Davall la supervisió de la subsecretària, coordinar la inspecció de tots els servicis del seu àmbit.  
- Proposar els projectes o plans d'actuació i programes de necessitats de la Conselleria, així com informar el personal directiu de la procedència legal i viabilitat econòmica dels dits programes o plans.  
- Proposar les reformes que s'encaminen a millorar i perfeccionar els servicis dels diferents centres de la Conselleria, pel que fa a la seua organització i mètodes de treball, atenent principalment els seus costos i rendiments.  
- Tramitar la publicació de normes i actes de la Conselleria en els diaris oficials."  
Apartat tercer  
Es modifica el subapartat 4 de l'apartat setanta-cinc introduït per l'Orde de 29 de desembre de 2006, que queda redactat de la manera següent:  
"4. Sota la dependència orgànica del director territorial i la funcional de la subsecretària, per al personal no docent, i de la Direcció General de Personal Docent, per al personal docent, es crea el Servici de Personal, adscrit a la Direcció Territorial de València que, dins de l'àmbit dels centres dependents de la citada Direcció Territorial de València, tindrà assignades les següents competències en matèria de personal docent i no docent, sense perjuí de l'òrgan en qui residisca la competència resolutòria dels assumptes:  
- Gestionar, emetre informes i propostes de resolució en relació amb les situacions administratives del personal, així com les indemnitzacions per raó del servici.  
- Tramitar i, si és el cas, elevar propostes de resolució en matèria de règim jurídic del personal i dels recursos interposats en les dites matèries.  
- Realitzar la gestió economicoadministrativa dels assumptes relacionats amb el personal de la Direcció Territorial de València, exclosos els que tinga assignats per mitjà d'esta orde la Secretaria Territorial d'esta."  
DISPOSICIONS FINALS  
Primera  
Es faculta la Subsecretaria del departament perquè dicte les resolucions necessàries per a l'execució i desplegament de la present orde.  
Segona  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
València, 22 de març de 2007  
El conseller de Cultura, Educació i Esport  
ALEJANDRO FONT DE MORA TURÓN


Còpia Permalink ELI